**Pogosto zastavljena vprašanja (FAQ)**

**KAJ JE NOVEGA V EU SISTEMU CATCH PO SPREMEMBI EU IUU UREDBE**

SPLOŠNA VPRAŠANJA O SISTEMU CATCH

1. Kaj je CATCH?

CATCH je informacijski sistem vzpostavljen na ravni EU za upravljanje vseh informacij, podatkov in dokumentov povezanih z EU sistemom potrjevanja potrdil o ulovu. Omogoča predložitev potrdil o ulovu in povezanih dokumentov, ki spremljajo ribiške proizvode pri uvozu v EU, v skladu z Uredbo EU o nezakonitem, neprijavljenem, nereguliranem (IUU) ribolovu (Uredba Sveta (ES) št. 1005/2008 – v nadaljevanju IUU uredba).

Glavni cilj sistema CATCH je poenostaviti postopek izdajanja potrdil o ulovu in vse povezane postopke ter zagotoviti popolnoma digitaliziran in brezpapirni potek dela. Omogoča lažjo izmenjavo podatkov, informacij in dokumentov med vsemi vključenimi trgovinskimi partnerji in nadzornimi organi ter tako poenostavlja in pospešuje upravne postopke.

Sistem CATCH naj bi izboljšal učinkovitost potrjevanja potrdil o ulovu, predpisanega z EU IUU uredbo, z zagotavljanjem centraliziranega digitalnega okolja za upravljanje, da bi prepoznali in prepovedali uvoz ribiških proizvodov, pridobljenih z nezakonitim, neprijavljenim in nereguliranim ribolovom, v EU.

Sistem CATCH omogoča izdelavo, potrjevanje in predložitev potrdil o ulovu ter povezanih dokumentov, s strani operaterjev in organov tretjih držav.

1. Kdo so uporabniki CATCH sistema?

V skladu s spremenjeno IUU uredbo bodo morali uvozniki in pristojni organi držav članic EU obvezno uporabljati sistem CATCH od 10. januarja 2026 v okviru sistema potrdil o ulovu.

Za uvoz pošiljk ribiških proizvodov v EU morajo uvozniki predložiti pristojnim organom držav članic EU zahtevano dokumentacijo prek sistema CATCH. Organi držav članic tako predloženo dokumentacijo prav tako obravnavajo preko sistema CATCH.

Sistem CATCH omogoča operaterjem in organom tretjih držav, da ustvarijo, potrdijo in posredujejo potrdila o ulovu in povezane dokumente neposredno v sistem CATCH. Na tak način tok relevantnih podatkov in dokumentov postane digitalen od izvora izdelka (izvoznica država zastave) do končnega namembnega kraja (država članica uvoza).

1. Ali je uporaba sistema CATCH obvezna?

Da. Od 10. januarja 2026 bo uporaba sistema CATCH obvezna za predložitev potrdil o ulovu in povezanih dokumentov organom držav članic EU, s strani EU uvoznikov.

Izvozniki in organi tretjih držav bodo lahko sistem uporabljali prostovoljno. Zanje ni obvezen, je pa zelo priporočljiv.

1. Kdaj bo sistem CATCH obvezen?

Po prehodnem obdobju dveh let po začetku veljavnosti nove pravne podlage, tj. od 10. januarja 2026 dalje bodo morali uvozniki ribiških proizvodov v EU predložiti prek sistema CATCH potrdila o ulovu in z njim povezanih dokumentov pristojnim organom v državah članicah EU.

Operaterji in organi tretjih držav se lahko odločijo, da bodo še naprej uporabljali potrdila v papirni obliki ali da bodo za izdajo in potrjevanje potrdil o ulovu in povezanih dokumentov neposredno uporabili sistem CATCH (neposredna uporaba je močno priporočljiva). V nekaterih primerih bo lahko Komisija olajšala neposredno uporabo sistema CATCH tako, da s tretjimi državami sodeluje v razpravah o interoperabilnosti med obstoječimi IT sistemi teh držav, ki ustvarjajo potrdila o ulovu za izvoz v EU in sistemom CATCH.

1. Če sem uvoznik v EU, ali lahko začnem uporabljati sistem CATCH pred začetkom veljavnosti nove zakonodaje?

Da, sistem je že vzpostavljen in deluje, kar pomeni, da potrdila o ulovu, izjave o predelavi in izjave uvoznika že lahko ustvarite prek sistema CATCH. Vendar njegova uporaba še ni obvezna. Poleg tega trenutno sistem odraža trenutno shemo potrdil o ulovu in njene predloge/obrazce brez sprememb, ki jih je uvedla spremenjena IUU uredba.

Trenutno je sistem CATCH dostopen le organom držav članic EU in uvoznikom iz EU. Operaterjem in organom tretjih držav se dostopnost sistema pričakuje po prehodnem obdobju dveh let od začetka veljavnosti zadevne zakonodaj, tj. 10. januarja 2026. Ni izključeno, da bi se tak dostop lahko prostovoljno zagotovil tudi pred koncem prehodnega obdobja, če bo to omogočal digitalni razvoj.

1. Kako lahko pridobim dostop do sistem CATCH?

Sistem CATCH je spletno digitalno okolje, ki je del sistema TRACES NT. Novi uporabniki (trenutno samo uvozniki iz EU in pristojni organi držav članic EU) lahko zaprosijo za dostop neposredno preko sistema.

Najprej je potrebno kreirat račun *EU Login*, če še nimate prijave. To je obvezen varnostni nivo. Ko ustvarite svoj račun *EU Lo*gin, morate zahtevati vlogo za dostop do sistema TRACES NT, kot Operater ali Organ.

Komisija zagotovi dostop samo priglašenim Centralnim pristojnim organom v državah članicah EU in tretjih državah. Nato postopek poteka po modelu upravljanja z delegiranim dostopom. Centralni pristojni organ dodeli dostop ostalim pristojnim organom in operaterjem.

To pomeni, da bo moral biti operater (uvoznik) povezan in potrjen s strani pristojnega organa. V sistemu mora izbrati Centralni pristojni organ z domeno CATCH v svoji državi. Centralni pristojni organ pa potrdi zahtevo v TRACES NT.

1. V katerih jezikih bo na voljo sistem CATCH?

Sistem CATCH je trenutno na voljo v 37 jezikih[[1]](#footnote-1) (vsi uradni evropski jeziki ter albanski, kitajski, gruzijski, norveški, vietnamski, bosanski, islandski, korejski, makedonski, ruski, turški, srbski in ukrajinski jezik).

1. Ali bo sistem CATCH zagotovil brezpapirni potek dela v EU sistemu potrdil o ulovu?

To je odvisno od uporabe sistema CATCH s strani operaterjev in organov v tretjih državah. Predložitev dokumentov prek sistema CATCH je obvezna za uvoznike iz EU. Neposredna uporaba sistema CATCH je s strani tretjih držav prostovoljna. Je zelo priporočljivo, da sistem CATCH uporabljajo tudi operaterji in organi tretjih držav.

Če uvoznik v EU še naprej prejema dokumente v papirni obliki, bo moral vnesti podatke ročno v sistem CATCH.

Da bi vzpostavili popolnoma brezpapirno okolje, bodo morali upravni organi tretjih držav in izvozniki neposredno uporabljati sistem.

V zvezi s tem je treba dodati, da 60 držav nečlanic EU že uporablja platformo TRACES NT za predložitev potrdil, potrebnih za uvoz živali, živalskih proizvodov, živil in krme iz neživalskega izvora in rastlin v EU. Nekatere od njih so že pokazale zanimanje za sistem CATCH.

Komisija bo spodbujala neposredno uporabo sistema CATCH v tretjih državah, pri čemer bo poudarila prednosti pri olajšanju trgovanja, kot so pospešitev upravnih postopkov na meji, povečanje zanesljivosti podatkov, dejstvo, da je uporaba orodja brezplačna, da je sistem na voljo v vseh jezikih držav članic EU in tudi nekaterih drugih jezikih, itd.

Komisija bo tudi spodbujala EU uvoznike k neposredni uporabi sistema CATCH pri svojih dobavitelji iz tretjih držav.

1. Kakšne so prednosti sistema CATCH za organe držav članic EU?

Sistem CATCH krepi sodelovanje in usklajevanje med pristojnimi organi držav članic EU ter med gospodarskimi subjekti in njihovimi pristojnimi organi. Glavni cilji sistema CATCH so:

* omogočiti odkrivanje goljufivih potrdil o ulovu;
* z upravljanjem količine preprečiti prekomerno uporabo količine na potrdilu o ulovu, kadar je potrdilo o ulovu uporabljeno večkrat pri različnih pošiljkah, namenjenih na trg EU;
* podpora upravljanju tveganja za namene nadzora;
* uskladiti dokumentacijske tokove.
1. Katere so prednosti sistema CATCH za operaterje?

Sistem CATCH usklajuje postopke, predvidene v okviru EU sistema potrdil o ulovu. To je bila zahteva industrije že dalj časa.

Poleg tega bo sistem pospešil upravne postopke, olajšal predložitev zahtevanih dokumentov z uporabo funkcije "kopiraj kot novo", ki bo omogočila ponovno uporabo predhodnih informacij že vnesenih v sistem, ter omogoča večjezično okolje.

Ko se bodo tretje države odločile za uporabo sistema, bo to olajšalo celoten postopek, saj bo vse potekalo elektronsko in papirji ne bodo več potrebni.

1. Kakšno usposabljanje je potrebno za uporabo sistema CATCH? Ali ga bo zagotovila Komisija?

Komisija občasno že organizira usposabljanja za organe držav članic EU. V naslednjih dveh letih jih bo organizirala še več. Poleg tega je na voljo obsežen sklop spletnega materiala in spletna stran z dokumentacijo o sistemu CATCH (kot del sistema TRACES NT dokumentacije).

Za tretje države bodo pravočasno organizirana regionalna in dvostranska usposabljanja skupaj z navodili za uporabo.

Pred začetkom obvezne uporabe sistema CATCH bo vzpostavljen funkcionalni poštni predal z namenom podaje odgovorov na vprašanja.

1. Kaj če sistem CATCH ne deluje?

Sistem CATCH bo v skladu z zakonodajo pripravljen in delujoč pred samo obvezno uporabo. V izvedbenih predpisih bodo določeni ukrepi, kako postopati v primeru nepredvidljivih dogodkov, tj. ko sistem uporabnikom ne bo na voljo.

1. Kaj bo Komisija storila, da bi spodbudila operaterje in organe tretjih držav, da neposredno uporabijo sistem CATCH?

Komisija spodbuja operaterje in organe tretjih držav k uporabi sistema CATCH s seminarji, usposabljanji in iskanju rešitev interoperabilnosti za tiste tretje države, ki že imajo informacijske sisteme za potrjevanje potrdil o ulovu.

Sistem CATCH je del spletne platforme TRACES NT, ki jo je Komisija razvila v začetku leta 2000 za sanitarna in fitosanitarna spričevala, potrebna za uvoz živali, živalskih proizvodov, živil in krme neživalskega izvora ter rastlin v EU. Sistem TRACES NT uporablja že 60 tretjih držav, nekatere od njih pa so že pokazale zanimanje za uporabo sistema CATCH za potrdila o ulovu in s tem povezane dokumente.

Uporaba sistema CATCH v tretjih državah bo zagotovila večjo zanesljivost podatkov in olajšala trgovino. Nadaljnja uporaba papirnih potrdil o ulovu bo breme za uvoznike v EU. Pošiljke ki jih bodo spremljala papirna potrdila o ulovu bodo deležne daljših nadzornih postopkov.

1. Ali bodo tretje države lahko svoje informacijske sisteme povezale s sistemom CATCH?

Komisija je pripravljena sodelovati v razpravah o interoperabilnosti med sistemom CATCH in IT sistemi zainteresiranih tretjih držav, razvitih in uporabljenih za pripravo in potrjevanje potrdil o ulovu. To medsebojno povezavo je mogoče zagotoviti s spletnimi storitvami.

SPREMEMBE POTRDIL O ULOVU, POVEZANIH DOKUMENTOV IN POSTOPKOV, KI JIH UVAJA SPREMENJENA IUU UREDBA

1. Ali se bo vsebina potrdila o ulovu spremenila in kdaj?

Da, sprememba IUU uredbe uvaja nekaj sprememb v predlogi potrdila o ulovu, določenega v Prilogi II. Nova predloga potrdila o ulovu bo zagotovila natančnejše informacije za boljšo identifikacijo ribolovnih dejavnosti in proizvodov vzdolž dobavne verige. Dve leti po začetku veljavnosti spremenjenega pravnega besedila (10. januarja 2026), bo treba uporabiti novo predlogo pri izdaji potrdila o ulovu, tj. od 10. januarja 2028 dalje. Spremembe v predlogi se nanašajo na:

* identifikacijo ribiškega plovila (treba bo navesti številko IMO, če se ta ne uporablja pa drugo edinstveno identifikacijsko oznako plovila, če je to primerno), (polje 2, 6 in 7);
* ribolovno orodje, ki mora biti navedeno, (polje 2);
* ribolovna potovanja (datumi ulova morajo biti navedeni "od - do"), (polje 3);
* polja, namenjena teži proizvoda, ki so bila tudi spremenjena zaradi jasnejšega razumevanja količin, ki jih je potrebno navajati, (polje 3);
* ime in podpis kapitana ribiškega plovila, ki se ga lahko nadomestita z imenom imetnika ribolovnega dovoljenja, (polje 5);
* dopolnitev podatkov o postopkih iztovarjanj/pretovarjanj, (polje7);
* oddelek z "Izjavo uvoznika" je bil spremenjen, da se zagotovi skladnost s carinskimi uvoznimi postopki, (polje 11);
* podatki o prevozu so bili prav tako spremenjeni, da se poveča sledljivost, (polje 10);
* dodano je bilo novo polje 13, s pravno podlago za zavrnitev potrdila o ulovu.
1. Ko bo sistem CATCH postal obvezen za uvoznike v EU, se bodo še naprej prejemale stare predloge potrdila o ulovu in povezanih dokumentov, ki so bile potrjene dneve, tedne ali celo mesece pred uvedbo sprememb. Kako bodo uvozniki lahko uporabljali sistem CATCH, če bodo te dokumente prejemali v papirni obliki na starih predlogah?

V obdobju dveh let po tem, ko bo uporaba sistema CATCH postala obvezna, bo sistem omogočal uporabo in predložitev potrdila o ulovu in povezanih dokumentov z uporabo starih in novih predlog.

Dokumenti, ki so bili potrjeni pred obvezno uporabo nove predloge, se bodo še naprej sprejemali, vendar jih bo uvoznik moral predložil organom v državah članicah prek sistema CATCH. Zato bo v teh dveh letih sistem CATCH omogočal izbiro med staro in novo predlogo. Tako uporaba nove zakonodaje ne bo vplivala na trgovinske tokove ribiških proizvodov, pridobljenih iz ulova, ki je bil opravljen pred začetkom veljavnosti nove zakonodaje in jih spremljajo veljavni dokumenti, ki so bili izdelani/izdani v tem času.

1. Ali se bo izjava predelovalnega obrata spremenila in kdaj?

Da, sprememba IUU uredbe uvaja pomembno spremembo v zvezi z uporabo izjave o predelavi (Priloga IV), ki se bo začela uporabljati dve leti po začetku veljavnosti.

Za izboljšanje sledljivosti se bodo izjave predelovalnih obratov zahtevale za vse predelane ribiške proizvode uvožene v EU, ne glede na to, kje je predelava potekala (v državi zastave ali v drugi tretji državi). To pomeni, da je treba izjavo predelovalnega obrata potrditi tudi v primerih, ko je država zastave ribiškega plovila, ki je ulovila ribe, in država, v kateri je bila predelava opravljena, ista.

Poleg tega bo vzorec iz Priloge IV IUU uredbe vključeval obveznost uporabe enotne številke dokumenta, ki jo bo zagotovil organ, ki bo potrdil izjavo. V primeru neposredne uporabe sistema CATCH, lahko sistem takšno edinstveno številko sam ustvari.

1. Ali so še kakšne druge spremembe v sistemu potrdil o ulovu?

Da. Za dopolnitev spremenjene IUU uredbe bo Komisija kmalu uvedla novo predlogo imenovano "Dokument o nemanipulaciji", da se zagotovi dosledno, enotno in nediskriminatorno izvajanje določb člena 14(1) IUU uredbe. Uporabljal se bo za pošiljke, ki se bodo samo prevažale skozi tretjo državo (brez manipulacije).

Sistem CATCH bo omogočal izpolnjevanje in izdelavo takega dokumenta neposredno v sistemu, brez dodatnega ustvarjanja papirja, če se organi države tranzita odločijo za uporabo sistema CATCH.

1. Uporabniška navodila /priročnik je na voljo samo v angleškem jeziku [↑](#footnote-ref-1)